{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":34,"n_cols":6,"rows_kept":34,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Upute za prijavitelje Poziva na dodjelu bespovratnih sredstava Digitalizacija usluga jedinica lokalne i područne (regionalne) samouprave"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"GRAD ZAGREB","1.Opće informacije,\n1.1.Prioritet i specifični cilj Programa primjenjiv na Poziv","S obzirom na to da je partnerstvo u prethodnom Rasporedu planiranih poziva za PKK objavljenom u svibnju 2025. bilo predviđeno kao opcionalno, molimo obrazloženje promjene u prijedlogu ovog Poziva u kojem je ono postalo obvezno, tj. uvjetovano suradnjom s više JLP(R)S-ova.","Nije prihvaćen","Pozivom će se sufinancirati projekti prihvatljivih prijavitelja JLP(R)S-ova, uz uvjet partnerstva istih. Na taj način omogućit će se bolja optimizacija procesa i resursa, razvit će se ili nadograditi nove e-usluge/m-usluge na razini konzorcija, a koje će kasnije moći koristiti i drugi JLP(R)S-ovi. Time  se potiče zajednička suradnja JLP(R)S-ova, racionaliziraju se troškovi, razvijaju se ili nadograđuju jedinstvene e-usluge/m-usluge dostupne svima."]
[2,"DIVERSO CONSULTING DRUŠTVO S OGRANIČENOM ODGOVORNOŠĆU ZA POSREDOVANJE U PROMETU NEKRETNINAMA I USLUGE","1.Opće informacije,\n1.4.Predmet, svrha i vrsta poziva","Predlažemo detaljnije proširenje objašnjenja svrhe poziva, kako bi dobavljači inovativnih rješenja bili prihvatljivi kroz ovaj poziv, koji je usmjeren na digitalizaciju administrativnih procesa i javnih e-usluga jedinica lokalne i područne (regionalne) samouprave radi povećanja učinkovitosti i transparentnosti. Prihvatljive su i javne e-usluge koje su  povezane s pametnim gradovima, održivom urbanom mobilnošću i zdravljem građana (npr. pametna igrališta, e-Zdravlje usluge temeljene na urbanoj infrastrukturi, Digitalni Sustavi Vjernosti za poticanje zdravog načina života građana).","Nije prihvaćen","Sukladno Programu Konkurentnost i kohezija 2021.-2027. te Kriterijima za odabir operacija i pripadajuće metodologije odobrenim od strane Europske Komisije, prihvatljivi Prijavitelji i Partneri su Tijela jedinica lokalne i područne (regionalne) samouprave."]
[3,"DIVERSO CONSULTING DRUŠTVO S OGRANIČENOM ODGOVORNOŠĆU ZA POSREDOVANJE U PROMETU NEKRETNINAMA I USLUGE","1.Opće informacije,\n1.4.Predmet, svrha i vrsta poziva","Predlažemo detaljnije proširenje objašnjenja svrhe poziva, kako bi dobavljači inovativnih rješenja bili prihvatljivi kroz ovaj poziv, koji je usmjeren na digitalizaciju administrativnih procesa i javnih e-usluga jedinica lokalne i područne (regionalne) samouprave radi povećanja učinkovitosti i transparentnosti. Prihvatljive su i javne e-usluge koje doprinose sigurnosti građana u kriznim situacijama (požar, potres, poplava, evakuacija i druge ugroze), uključujući digitalno obavještavanje, koordinaciju s interventnim službama te edukaciju građana u području zaštite na radu i telemedicinsku podršku.","Nije prihvaćen","Sukladno Programu Konkurentnost i kohezija 2021.-2027. te Kriterijima za odabir operacija i pripadajuće metodologije odobrenim od strane Europske Komisije, prihvatljivi Prijavitelji i Partneri su Tijela jedinica lokalne i područne (regionalne) samouprave."]
[4,"DIVERSO CONSULTING DRUŠTVO S OGRANIČENOM ODGOVORNOŠĆU ZA POSREDOVANJE U PROMETU NEKRETNINAMA I USLUGE","2.Prihvatljivost prijavitelja i partnera, te kriteriji isključenja,\n2.2.Prihvatljivost partnera i formiranje partnerstva","Predlažemo proširenje prihvatljivih partnera na način da, uz jedinice lokalne i područne (regionalne) samouprave, prijavitelji ili partneri mogu biti i javne ustanove (npr. vrtići, škole, muzeji, bolnice) koje pružaju javne usluge građanima te sudjeluju u projektima digitalne transformacije i unapređenja sigurnosti. Za projekte iz područja sigurnosti i kriznog upravljanja, prihvatljivim partnerima smatraju se i interventne službe (civilna zaštita, vatrogasci, policija, hitna pomoć) te zdravstvene ustanove (bolnice, domovi zdravlja, zavodi za javno zdravstvo) koji su nužni dionici cjelokupnih poslovnih procesa.","Nije prihvaćen","Sukladno Programu Konkurentnost i kohezija 2021.-2027. te Kriterijima za odabir operacija i pripadajuće metodologije odobrenim od strane Europske Komisije, prihvatljivi Prijavitelji i Partneri su Tijela jedinica lokalne i područne (regionalne) samouprave."]
[5,"GRAD ZAGREB","2.Prihvatljivost prijavitelja i partnera, te kriteriji isključenja,\n2.2.Prihvatljivost partnera i formiranje partnerstva","Podržava se načelo partnerstva između jedinica lokalne i područne (regionalne) samouprave, no predlaže se uvođenje iznimke za gradove s posebnim statusom, poput Grada Zagreba koji raspolažu dostatnim administrativnim, tehničkim i financijskim kapacitetima za samostalnu provedbu integriranih projekata.\nS obzirom na to da Grad Zagreb ima dvojni status grada i županije, smatramo opravdanim omogućiti mu samostalnu prijavu, uz uvjet da se jasno prikaže širina učinka projekta na razini više lokalnih jedinica, kao i njegova integracija s postojećim e-uslugama Grada te relevantnim nacionalnim sustavima.","Nije prihvaćen","Grad Zagreb je jedinstvena teritorijalna i upravna cjelina iako se smatra jedinicom lokalne samouprave koja ujedno ima i položaj jedinice područne (regionalne) samouprave.\nZa potrebe ovog Poziva Grad Zagreb se smatra jednom jedinicom samouprave."]
[6,"ANDREJA KOREN"," ,\n3.Prihvatljivost projekta","Navedena je obveza interoperabilnosti, ali nije definirano kako se dokazuje postojanje integracije, odnosno interoperabilnosti.  Unatoč postojanju Zakona o Državnoj infrastrukturi nije jasno definirano koji su to sustavi razvijeni u okviru Državne informacijske infrastrukture. Smatramo potrebnim priložiti popis informacijskih sustava na Državnoj infrastrukturi sa kojima integracija rješenja čini prihvatljivu aktivnost. Uvesti obvezno i način dokazivanja ispunjenja uvjeta, pa predlažemo dostavljanje tehničke dokumentacije ili potvrde nadležnog državnog tijela o izvršenoj integraciji, uključujući opis korištenih API sučelja i standarda","Primljeno na znanje","Pojasnit će se u Uputama za prijavitelje."]
[7,"DIVERSO CONSULTING DRUŠTVO S OGRANIČENOM ODGOVORNOŠĆU ZA POSREDOVANJE U PROMETU NEKRETNINAMA I USLUGE"," ,\n4.Prihvatljivost aktivnosti","Predlažemo definiranje pojma nove e-usluge, na način da se definira da se novom e-uslugom smatra digitalna usluga koja građanima omogućava korištenje pametne urbane infrastrukture. Samim tim, prihvatljive aktivnosti uključuju i razvoj i implementaciju digitalnih javnih e-usluga povezanih s održivom urbanom mobilnošću, pametnim gradovima i zdravim životnim navikama građana (npr. pametna igrališta, digitalne platforme za praćenje kretanja i zdravlja sa pripadajućim mobilnim aplikacijama za zdravlje i kretanje te digitalnim sustavima vjernosti/nagrađivanja za korištenje održivog prijevoza).","Nije prihvaćen","Definicija nove e-usluge navodi se u točki 18. Pojmovnik Uputa za prijavitelje."]
[8,"DIVERSO CONSULTING DRUŠTVO S OGRANIČENOM ODGOVORNOŠĆU ZA POSREDOVANJE U PROMETU NEKRETNINAMA I USLUGE"," ,\n4.Prihvatljivost aktivnosti","Predlažemo definiranje pojma nove e-usluge, na način da se definira da se novom e-uslugom smatra se usluga koja građanima ili poduzetnicima prvi put postaje dostupna u digitalnom obliku. U to se ubrajaju i digitalne javne e-usluge koje su direktno povezane sa sigurnošću, zaštitom i dobrobiti građana, uključujući krizno upravljanje, obavještavanje u izvanrednim situacijama, evakuacijske protokole i telemedicinske usluge u kriznim slučajevima, te edukaciju građana o zaštitu na radu.","Nije prihvaćen","Definicija nove e-usluge navodi se u točki 18. Pojmovnik Uputa za prijavitelje."]
[9,"GRAD ZAGREB"," ,\n4.Prihvatljivost aktivnosti","1) S obzirom na to da Poziv ne sadrži izričitu odredbu o nužnosti zajedničkog provođenja aktivnosti 1. do 5., molimo pojašnjenje, je li prihvatljivo provesti aktivnost 5. samostalno, dakle, bez zajedničkog provođenja s aktivnostima 1. do 4.\n2) Predlaže se da se kibernetička sigurnost digitalnih usluga jasno definira kao zasebna prihvatljiva aktivnost. Naime, jedinice lokalne samouprave planiraju razvoj digitalnih usluga koje obuhvaćaju obradu osjetljivih osobnih podataka građana, zbog čega je osiguranje visoke razine kibernetičke sigurnosti ključno za zaštitu podataka, pravnu usklađenost i kvalitetu projekta.\n3) Molimo pojašnjenje, na koji način će se vrednovati aktivnosti pod 3) i 4), kako će se mjeriti „znatno unaprjeđenje“?","Djelomično prihvaćen","1) Aktivnost br. 5 može se samostalno provoditi te će isto biti pojašnjeno u Uputama za prijavitelje.\n\n2) Razvoj mjera i rješenja koje povećavaju sigurnost informacijskih sustava i smanjuju rizike od kibernetičkih napada je prihvatljiva aktivnost kako je definirano u poglavlju 4. Uputa za prijavitelje. Međutim, nije prihvatljivo financiranje projektnih prijedloga koji će uključivati isključivo tu aktivnost već ona mora biti povezana sa obveznim aktivnostima od 1. do 5. (razvoj novih i/ili značajno unaprjeđenje e-usluga/m-usluga te integracija više jednostavnih digitalnih usluga (e-usluga ili m-usluga) u jednu kompleksnu uslugu.\n\n3) Pojasnit će se u Uputama za prijavitelje.\n\nZnatno unaprjeđenje postojećih e-usluga/m-usluga podrazumijeva nadogradnju koja premašuje redovno održavanje i manje korekcije te rezultira bitnim poboljšanjima za korisnike. Pokazatelji bitnog poboljšanja za korisnike mogu se promatrati kroz smanjenje broja koraka u postupku, broj eliminiranih fizičkih dokumenata, smanjenja ukupnog vremena za rješavanje zahtjeva, smanjenje internog vremena obrade, postotak automatski dohvaćenih podataka i dr."]
[10,"ANAMARIJA KOPREK"," ,\n4.Prihvatljivost aktivnosti","Molimo definirati cijelu poslovnu/životnu situaciju?","Primljeno na znanje","Pojasnit će se u točki 18. Pojmovnik Uputa za prijavitelje."]
[11,"IVANA PRANJIĆ"," ,\n4.Prihvatljivost aktivnosti","Može li prijavitelj provoditi nadogradnju postojeće e-aplikacije, a partner implementirati istu tu e-aplikaciju kao potpuno novu?","Prihvaćen","Prijavitelj može provoditi nadogradnju postojeće e-aplikacije, a partner može implementirati istu tu e-aplikaciju kao potpuno novu."]
[12,"IVANA ŠALKOVIĆ"," ,\n4.Prihvatljivost aktivnosti","Kako definirate životnu/poslovnu situaciju u ovom kontekstu? Što podrazumijeva \"cijela životna/poslovna situacija\"?","Primljeno na znanje","Pojasnit će se u točki 18. Pojmovnik Uputa za prijavitelje."]
[13,"IVANA ŠALKOVIĆ"," ,\n4.Prihvatljivost aktivnosti","Ukoliko više konzorcija/partnerstava prijavljuje projektni prijedlog rješavajući istu životnu/poslovnu situaciju, odnosno za istu ili sličnu uslugu, hoće li svi biti prihvatljivi, pod uvjetom da zadovolje sve uvjete poziva i ostave maksimalan broj bodova?","Primljeno na znanje","Pojasnit će se u Uputama za prijavitelje."]
[14,"MARKO BLAŽUNAJ","4.Prihvatljivost aktivnosti,\n4.1.Neprihvatljive aktivnosti","Da li svaki partner provodi svoju javnu nabavu?","Primljeno na znanje","Korisnik i partneri  kao obveznici Zakona o javnoj nabavi, primjenjuju Zakon o javnoj nabavi na postupke nabave u okviru projekta. \nSvrha javnog savjetovanja nije pojašnjavanje pojedinačnih upita o prihvatljivosti prijavitelja, projekta, aktivnosti ili troškova te je organizacija i provođenje postupaka  javne nabave  odgovornost korisnika i partnera."]
[15,"MARKO BLAŽUNAJ","4.Prihvatljivost aktivnosti,\n4.1.Neprihvatljive aktivnosti","Da li partneri na projektu razvijaju svaki sa svojom firmom (usluga ePisarnice) ako se radi o nadogradnji postojećeg sustava ili jedna firma radi za oba partnera?","Nije prihvaćen","Svrha javnog savjetovanja nije pojašnjavanje pojedinačnih upita o prihvatljivosti prijavitelja, projekta, aktivnosti ili troškova te je organizacija i provođenje postupaka  javne nabave  odgovornost korisnika i partnera."]
[16,"DIVERSO CONSULTING DRUŠTVO S OGRANIČENOM ODGOVORNOŠĆU ZA POSREDOVANJE U PROMETU NEKRETNINAMA I USLUGE","5.Prihvatljivost troškova,\n5.2.Prihvatljivost troškova","Predlažemo specifikaciju prihvatljivih troškova na način da prihvatljivi troškovi uključuju i nabavu opreme i softvera za pametnu urbanu infrastrukturu (npr. senzori, kinetički moduli, interaktivna igrala) kada su oni sastavni dio nove javne e-usluge dostupne građanima.","Nije prihvaćen","Aktivnosti razvoja ili značajnog unaprjeđenja e-usluga/m-usluga i integracija više jednostavnih digitalnih usluga uključuju izradu softverskih rješenja bez mogućnosti kupnje i/ili najma opreme."]
[17,"DIVERSO CONSULTING DRUŠTVO S OGRANIČENOM ODGOVORNOŠĆU ZA POSREDOVANJE U PROMETU NEKRETNINAMA I USLUGE","5.Prihvatljivost troškova,\n5.2.Prihvatljivost troškova","Predlažemo specifikaciju prihvatljivih troškova na način da prihvatljivi troškovi uključuju i nabavu hardverske i softverske opreme potrebne za implementaciju javnih e-usluga iz područja sigurnosti i kriznog upravljanja u javnim ustanovama (npr. senzori, serveri, komunikacijska oprema, alarmi), razvoj i prilagodbu mobilnih i web aplikacija za građane, integraciju s državnim sustavima (e-Građani/NIAS, e-GSB, interventne službe), razvoj modula za edukaciju građana o zaštiti na radu i telemedicinska rješenja, kao i edukaciju korisnika.","Nije prihvaćen","Aktivnosti razvoja ili značajnog unaprjeđenja e-usluga/m-usluga i integracija više jednostavnih digitalnih usluga uključuju izradu softverskih rješenja bez mogućnosti kupnje i/ili najma opreme."]
[18,"ANDREJA KOREN","5.Prihvatljivost troškova,\n5.2.Prihvatljivost troškova","Molimo pojašnjenje odnosi li se trošak izrade mjera i rješenja koje povećavaju sigurnost informacijskih sustava i smanjuju rizike od kibernetičkih napada isključivo na mjere zaštite i povećanja sigurnosti konkretnih digitalnih javnih usluga dostupnih putem interneta i mobilnih uređaja (npr. aplikacije za plaćanje usluga, online prijave, m-usluge lokalne samouprave i sl.) Ili je prihvatljivo uključiti i troškove koji se odnose na širu informacijsku infrastrukturu (npr. sigurnosna rješenja na razini mreže, poslužitelja i IT sustava) koja nije izravno povezana s isporukom javnih e- i m-usluga već služi internim poslovnim procesima, administrativnim IT sustavima, pohrani podataka ili drugim funkcijama?","Nije prihvaćen","Aktivnost kibernetičke sigurnosti mora biti u međuovisnosti s razvijenom ili unaprijeđenom e-uslugom/m-uslugom koja se razvija kroz projekt. \n\nSvrha javnog savjetovanja nije pojašnjavanje pojedinačnih upita o prihvatljivosti prijavitelja, projekta, aktivnosti ili troškova."]
[19,"MARKO BLAŽUNAJ","5.Prihvatljivost troškova,\n5.2.Prihvatljivost troškova","Da li se mogu nabavljati IoT krajnji uređaji za daljinsko mjerenje (javna rasvjeta, kvaliteta zraka i slično) i očitavanje (voda, plin, toplinska energija i slično).","Nije prihvaćen","Svrha javnog savjetovanja nije odgovaranje na pojedinačne upite o prihvatljivosti prijavitelja, projekta, aktivnosti ili troškova. \n\nAktivnosti razvoja ili značajnog unaprjeđenja e-usluga/m-usluga i integracija više jednostavnih digitalnih usluga uključuju izradu softverskih rješenja bez mogućnosti kupnje i/ili najma opreme."]
[20,"MARKO BLAŽUNAJ","5.Prihvatljivost troškova,\n5.2.Prihvatljivost troškova","Da li se IoT mrežna infrastruktura (IoT bazne stanice) ili dugoročni najam postojeće IoT mreže može financirati iz natječaja jer je neophodna za razvoj usluga.","Nije prihvaćen","Svrha javnog savjetovanja nije odgovaranje na pojedinačne upite o prihvatljivosti prijavitelja, projekta, aktivnosti ili troškova.\n \nAktivnosti razvoja ili značajnog unaprjeđenja e-usluga/m-usluga i integracija više jednostavnih digitalnih usluga uključuju izradu softverskih rješenja bez mogućnosti kupnje i/ili najma opreme."]
[21,"ANAMARIJA KOPREK","5.Prihvatljivost troškova,\n5.2.Prihvatljivost troškova","Jesu li prihvatljivi troškovi digitalizacije poslova JLP(R)S-ova koji su prvenstveno usmjereni na poslovanje JLP(R)S-a ili usluga mora prvenstveno biti usmjerena na korištenje od strane fizičkih osoba, npr. Implementacija programskog rješenja za uvođenje sustava riznice?","Primljeno na znanje","Kroz poziv se želi potaknuti digitalizacija procesa i zajedničkih usluga koje su od najveće važnosti za poboljšanje kvalitete života lokalnog stanovništva te stvaranje poticajnog poslovnog okruženja. Usluga/e mora/ju prvenstveno biti usmjerene na korištenje od strane građana/poslovnih subjekata.\n\nProjektni prijedlog mora zadovoljiti propisane uvjete prihvatljivosti prijavitelja, projekta, aktivnosti i troškova."]
[22,"TOMISLAV PLESEC","5.Prihvatljivost troškova,\n5.2.Prihvatljivost troškova","Što točno podrazumijeva npr. trošak prilagodbe nove ili postojeće e-usluge u m-uslugu ii trošak povezivanja novih ili unaprijeđenih usluga i/ili m-usluga na postojeće sustave – što točno uključuje taj trošak – izradu softverskih rješenja bez kupnje opreme potrebne za prilagodbu? Ili je moguća kupnja opreme?","Nije prihvaćen","Svrha javnog savjetovanja nije odgovaranje na pojedinačne upite o prihvatljivosti prijavitelja, projekta, aktivnosti ili troškova.\n\nTrošak prilagodbe nove ili postojeće e-usluge u m-uslugu i trošak povezivanja novih ili unaprijeđenih usluga i/ili m-usluga na postojeće sustave uključuje izradu softverskih rješenja bez mogućnosti kupnje i/ili najma opreme."]
[23,"GRAD ZAGREB","5.Prihvatljivost troškova,\n5.3.Neprihvatljivi troškovi","Molimo pojašnjenje, znači li predložena definicija prihvatljivih troškova da je kupnja nerabljene (nove) opreme prihvatljiva, ukoliko je povezana s ostalim prihvatljivim aktivnostima, odnosno s aktivnostima digitalizacije usluga.","Nije prihvaćen","Svrha javnog savjetovanja nije odgovaranje na pojedinačne upite o prihvatljivosti prijavitelja, projekta, aktivnosti ili troškova.\n\nAktivnosti razvoja ili značajnog unaprjeđenja e-usluga/m-usluga i integracija više jednostavnih digitalnih usluga uključuju izradu softverskih rješenja bez mogućnosti kupnje i/ili najma opreme."]
[24,"GRAD ZAGREB","6.Horizontalna načela,\n6.1.Metodologija za određivanje financijskih ispravaka za nepoštivanje horizontalnih načela","Ukazuje se na to da iz trenutačne formulacije (v. prvi odlomak) proizlazi tumačenje prema kojem bi se poštivanje zakonodavnih uvjeta sankcioniralo stopom korekcije od 100 %, odnosno povrat cjelokupnog iznosa isplaćenih bespovratnih sredstava, što zasigurno nije bila intencija.","Prihvaćen","Radi jasnoće tekst će biti izmijenjen tako da će suvišni dio rečenice koji je mogao navesti na takav zaključak biti izostavljen."]
[25,"GRAD ZAGREB","7.Podnošenje projektnog  prijedloga,\n7.2.Broj projektnih prijedloga","Molimo pojašnjenje znači li navedeno da jedan prijavitelj ne može istovremeno sudjelovati kao partner u više konzorcija u okviru ovog Poziva","Nije prihvaćen","Kako je propisano Uputama za prijavitelje u poglavlju 7.2. „Broj projektnih prijedloga“ u okviru ovog Poziva prijavitelju bespovratna sredstva mogu biti dodijeljena samo jednom. S jednim prijaviteljem po ovom Pozivu može se sklopiti samo jedan Ugovor o dodjeli bespovratnih sredstava.\n\nDodatno, u okviru ovog Poziva Partneri mogu sudjelovati u provedbi jednog projekta te im bespovratna sredstva mogu biti dodijeljena samo jednom.\n\nU okviru Poziva jedan JLP(R)S može sredstva dobiti samo jednom, ili kao prijavitelj ili kao partner."]
[26,"ANAMARIJA KOPREK","7.Podnošenje projektnog  prijedloga,\n7.2.Broj projektnih prijedloga","Može li JLP(R)S istovremeno biti prijavitelj jednog projekta i partner na drugom projektu? Sukladno UZP Prijavitelj u postupku dodjele sredstava može imati samo jedan projektni prijedlog. Odnosi se navedeno i na situaciju kada je on u ulozi Partnera?","Primljeno na znanje","Kako je propisano Uputama za prijavitelje u poglavlju 7.2. „Broj projektnih prijedloga“ u okviru ovog Poziva prijavitelju bespovratna sredstva mogu biti dodijeljena samo jednom. S jednim prijaviteljem po ovom Pozivu može se sklopiti samo jedan Ugovor o dodjeli bespovratnih sredstava.\n\nDodatno, u okviru ovog Poziva Partneri mogu sudjelovati u provedbi jednog projekta te im bespovratna sredstva mogu biti dodijeljena samo jednom.\n\nU okviru Poziva jedan JLP(R)S može sredstva dobiti samo jednom, ili kao prijavitelj ili kao partner."]
[27,"IVANA ŠALKOVIĆ","7.Podnošenje projektnog  prijedloga,\n7.2.Broj projektnih prijedloga","Jedan JLP(R)S može podnijeti samo jedan projektni prijedlog i sklopiti samo jedan Ugovor kao prijavitelj. Može li istodobno biti partner na drugom projektu?","Primljeno na znanje","Kako je propisano Uputama za prijavitelje u poglavlju 7.2. „Broj projektnih prijedloga“ u okviru ovog Poziva prijavitelju bespovratna sredstva mogu biti dodijeljena samo jednom. S jednim prijaviteljem po ovom Pozivu može se sklopiti samo jedan Ugovor o dodjeli bespovratnih sredstava.\n\nDodatno, u okviru ovog Poziva Partneri mogu sudjelovati u provedbi jednog projekta te im bespovratna sredstva mogu biti dodijeljena samo jednom. \n\nZaključno, u okviru Poziva jedan JLP(R)S može sredstva dobiti samo jednom, ili kao prijavitelj ili kao partner."]
[28,"BOŽO ZEBA","7.Podnošenje projektnog  prijedloga,\n7.3.Izgled i sadržaj projektnog prijedloga","Predlažem umjesto teksta: \"Dokumentacija koja mora sadržavati potpis prijavitelja i partnera, dostavlja se kao sken izvornik, ovjerena potpisom ovlaštene osobe za zastupanje, ili kao datoteka u .pdf formatu ovjerena kvalificiranim elektroničkim potpisom ovlaštene osobe za zastupanje.\" sljedeći tekst: \"Dokumentacija koja mora sadržavati potpis prijavitelja i partnera se mora digitalno potpisati od strane ovlaštene osobe za zastupanje u .pdf formatu i priložiti kroz sustav eKohezija .\" Objašnjenje: U pozivu se radi o digitalizaciji, pa ako ovlaštene osobe nisu u stanju savladati digitalno potpisivanje, kako će uopće podržati procese razvoja e/m usluga. Smatram ovaj prijedlog pozitivnom diskriminacijom.","Primljeno na znanje","Razmotrit će se."]
[29,"GRAD ZAGREB","14.Provedba,\n14.1.Razdoblje provedbe projekta i prihvatljivosti izdataka","1) S obzirom na tehničku složenost i potrebu za usklađivanjem više internih sustava pogotovo u većim gradovima, predlaže se produljenje maksimalnog trajanja provedbe projekta s 24 na 30 mjeseci za projekte vrijednosti iznad 1.500.000 EUR.\nKao glavni argument navodimo složenost postupaka javne nabave, nužnost detaljne analize postojećih informacijskih sustava te potrebu za integracijom s nacionalnim bazama podataka, što sve zahtijeva dodatno vrijeme kako bi se osigurala kvaliteta, funkcionalnost i održivost projektnih rezultata.\n\n2) Preporuča se dodatno pojašnjenje pojma „zakonski obvezujuće obveze“ za naručivanje usluga ili bilo koju drugu obvezu koja ulaganje čini neopozivim (npr. potpis ugovora, izdavanje narudžbenice itd.), a koja označavaju početak provedbe projekta. Naime, bilo bi korisno potvrditi znači li to da se početak provedbe računa upravo potpisom ugovora o javnoj nabavi ili izdavanjem narudžbenice. Ukoliko jest, preporuka je da se ta informacija izrijekom navede u tekstu Poziva kako bi se izbjegle moguće dvojbe među prijaviteljima.","Primljeno na znanje","1) Razmotrit će se\n2) Pojasnit će se u Uputama za prijavitelje."]
[30,"GRAD ZAGREB","14.Provedba,\n14.2.Nabava","Molimo pojašnjenje može li svaki član konzorcija samostalno provoditi postupak javne nabave za svoje aktivnosti, ili je prijavitelj dužan provesti jedinstveni postupak javne nabave za cijeli konzorcij","Primljeno na znanje","Korisnik i partneri  kao obveznici Zakona o javnoj nabavi, primjenjuju Zakon o javnoj nabavi na postupke nabave u okviru projekta. \n\nSvrha javnog savjetovanja nije pojašnjavanje pojedinačnih upita o prihvatljivosti prijavitelja, projekta, aktivnosti ili troškova te je organizacija i provođenje postupaka  javne nabave  odgovornost korisnika i partnera."]
[31,"GRAD ZAGREB"," ,\n18.Pojmovnik","U tekstu je navedena definicija „kompleksnih e-usluga“, koja je općenita. Bilo bi korisno dodatno pojasniti ili navesti konkretne primjere takvih usluga kako bi svi potencijalni prijavitelji imali jasniju predodžbu o tome koje usluge spadaju u ovu kategoriju.","Primljeno na znanje","Pojasnit će se u Uputama za prijavitelje."]